Bakurianis
Bakurianis (gruz. ბაკურიანი) – gyvenvietė vidurio Gruzijoje, Samcchės-Džavachetijos krašte, 37 km į pietryčius nuo Boržomio. Populiarus kalnų slidinėjimo kurortas, įsikūręs šiauriniuose Trialečio kalnagūbrio šlaituose, 1700 m aukštyje. Pro miestelį eina Boržomio–Achalkalakio plentas, su Boržomiu jungia siaurasis geležinkelis. Yra kalnų slidinėjimo bazė Kohtos kalno šlaite. Veikia Gruzijos mokslų akademijos botanikos sodas.